হিমাচল প্রদেশে ধস, মৃত ছয়, আহত অনেকে

ওয়েবডেস্ক: হিমাচল প্রদেশের (Himachalpradesh) কুলুতে (Kullu) আচমকাই ধস নামল। তাতে তিন মহিলা সহ মৃত্যু হয়েছে ছয় জনের। আহত অনেকে। রবিবার বিকেল পাঁচটার ঘটনা। গুরুদ্বারা মণিকরণ সাহিবের কাছে ওই ঘটনা ঘটে। একটি বড় গাছ চাপা পড়ে প্রাণহানির ঘটনা ঘটেছে। মৃতদের মধ্যে তিন পর্যটক (Tourist) রয়েছেন। আহতদের স্থানীয় জারি হাসপাতালে (Hospital) ভর্তি করা হয়েছে।

কুলুর অতিরিক্ত জেলাশাসক অশ্বিনী কুমার বলেন, ছয় জন দুর্ঘটনায় প্রাণ হারিয়েছেন। অনেকে আহত। পুলিশ ও দমকল উদ্ধারের কাজ চালাচ্ছে। দুর্ঘটনার সময় রাস্তার ধারে বসেছিলেন অনেকে। সেসময় আচমকা ধস নামে। উল্লেখ্য, কুলু দেশের জনপ্রিয় পর্যটন কেন্দ্রগুলির মধ্যে অন্যতম।

আরও পড়ুন: ইদের আগে মহারাষ্ট্রের মসজিদে বিস্ফোরণ! গ্রেফতার ২